《文叔为粮料不月日求去作真州守》
宋代·韩淲

杜老有新语，人生五马贵。仪真亦不恶，温饱可自慰。

名宦百年尔，渐觉诚鲜味。才归鹓鹭行，勇去复何谓。

岂念师旅馀，淮民短生气。疮痍尝抚摩，坐视或嘘欷。

挺身收左符，于此见洪毅。我为一长吟，雅志其髣髴。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。